OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 3 Pv 516/15/8810-18	Spišská Nová Ves 18.01.2017 
EEČ: 2-68-51-2017
U Z N E S E N I E
Trestná vec:	obv. XXXXX
Trestný čin:	prečin: ohrozovanie mravnej výchovy mládeže podľa § 211 odsek 1 písmeno b Trestného zákona
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 68/3, XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: ohrozovanie mravnej výchovy mládeže podľa § 211 odsek 1 písmeno b Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 23.11.2015, spisová značka 3 Pv 516/15/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 2. septembra 2014 do 30. júna 2015, v Markušovciach, okres Spišská Nová Ves, ako otec maloletého XXXXX, nar. XXXXX, žiaka ZŠ XXXXX, zanedbal starostlivosť o jeho výchovu a povinnú školskú dochádzku, v dôsledku čoho v školskom roku 2014/2015 bezdôvodne vymeškal 131 vyučovacích hodín, hoci bol na jeho  záškoláctvo školou opakovane upozorňovaný. 
Uznesením prokurátora Okresnej prokuratúry Spišská Nová Ves zo dňa 23.11.2015, spisová značka 3 Pv 516/15/8810, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:

Uznesením prokurátora Okresnej prokuratúry Spišská  Nová  Ves sp. zn. 3 Pv 516/15 zo dňa 23.11.2015 bolo podľa § 216 ods. 1 písm. a), písm.  b), písm. c) Trestného  poriadku podmienečne zastavené trestné stíhanie proti obv. XXXXX  pre prečin ohrozovania mravnej výchovy mládeže podľa  § 211 ods. 1  písm. b) Trestného zákona, ktorého sa dopustil tým, že v dobe od 2. septembra 2014 do 30. júna 2015, v Markušovciach, okres Spišská Nová Ves, ako otec maloletého XXXXX, nar. XXXXX, žiaka ZŠ XXXXX, zanedbal starostlivosť o jeho výchovu a povinnú školskú dochádzku, v dôsledku čoho v školskom roku 2014/2015 
bezdôvodne vymeškal 131 vyučovacích hodín, hoci bol na jeho  záškoláctvo školou opakovane upozorňovaný. 

 Uznesenie o podmienečnom zastavení trestného stíhania nadobudlo právoplatnosť dňa 08.12.2015  a skúšobná doba v trvaní 12 mesiacov začala plynúť 09.12.2015. 

Z vyžiadaných správ k osobe obvineného  z  miesta bydliska, z  OO-PZ XXXXX, Okresného úradu,  Odboru všeobecnej vnútornej správy v Spišskej Novej Vsi, Základnej školy v Markušovciach   a odpisu z registra trestov  obvineného  som zistila, že obv. XXXXX  v skúšobnej dobe podmienečne zastaveného trestného stíhania od 09.12.2015  do 09.12.2016 viedol  riadny život a nedopustila sa trestného činu, alebo iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania. Súčasne bolo zistené, že maloletý A. P. v školskom roku 2016/2017 nevymeškal žiadnu neospravedlnenú vyučovaciu hodinu.  

Podľa § 217 ods. 1 Trestného poriadku, ak obvinený v priebehu skúšobnej doby  viedol    riadny    život,    splnil     povinnosť   nahradiť    spôsobenú   škodu    a  
vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na to, že obvinený XXXXX splnil podmienky pre rozhodnutie v zmysle  § 217 ods. 1 Trestného  poriadku,  bolo  potrebné rozhodnúť tak, ako je uvedené vo výroku tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka